**1/2021. (IX. 13.) MÜK szabályzat
az ügyvédjelöltek, jogi előadók, alkalmazott ügyvédek és alkalmazott európai közösségi jogászok foglalkoztatásának feltételeiről szóló MÜK szabályzatok módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 25. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

a következő szabályzatot alkotja:

**1.** Az ügyvédjelöltek, jogi előadók, alkalmazott ügyvédek és alkalmazott európai közösségi jogászok foglalkoztatásának feltételeiről szóló 5/2019. (VI. 24.) MÜK szabályzat 2.1. pontja helyébe a következő rendelkezés lép:

„2.1. Alkalmazott foglalkoztatásához a munkáltató tárgyévet megelőző vagy a tárgyévben már megszerzett, általános forgalmi adó nélkül számított éves árbevételének (a továbbiakban: árbevétel) el kell érnie a négymillió forintot.”

**2.** Az ügyvédjelöltek, jogi előadók, alkalmazott ügyvédek és alkalmazott európai közösségi jogászok foglalkoztatásának feltételeiről szóló 5/2019. (VI. 24.) MÜK szabályzat 2.6. pontja helyébe a következő rendelkezés lép:

„2.6. Az e szabályzat szerinti árbevétel tekintetében – ha kétség nem merül fel – a munkáltató nyilatkozata irányadó.”

**3.** Ez a szabályzat a Magyar Ügyvédi Kamara honlapján való közzétételét követő napon lép hatályba.

Budapest, 2021. szeptember „ ”

 *Dr. Bánáti János Dr. Fekete Tamás
 elnök főtitkár*